#

#  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

##  ΑΡΙΘΜ.ΠΡΩΤ: 6570

 **Λιβαδειά 9 /4/2024**

**ΑΠΟΣΠΑΣΜΑ**

Από το πρακτικό της αριθμ.2024-11ης ΤΑΚΤΙΚΗΣ Συνεδρίασης –

 του Δημοτικού Συμβουλίου Λεβαδέων

**Αριθμός απόφασης 88**

**ΘΕΜΑ** : **Έναρξη – λήξη αρδευτικής περιόδου 2024 και καθορισμός αριθμού θέσεων υδρονομέων**

Στη Λιβαδειά σήμερα την 8η Απριλίου 2024, ημέρα Δευτέρα και ώρα 18:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 6297/4-4-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  | 1 | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |
|  | ΓΚΩΝΙΑΣ ΚΩΝΣΤΑΝΤΙΝΟΣ  | 2 | ΜΗΤΑΣ ΑΛΕΞΑΝΔΡΟΣ  |
|  | ΙΩΑΝΝΙΔΗΣ ΒΑΣΙΛΕΙΟΣ  | 3 | ΜΕΡΤΖΑΝΗΣ ΚΩΝ/ΝΟΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  4 | ΓΕΡΟΝΙΚΟΛΟΥ ΛΑΜΠΡΙΝΗ  |
|  | ΚΑΤΗΣ ΧΑΡΑΛΑΜΠΟΣ  |  5 | ΑΡΚΟΥΜΑΝΗΣ ΠΕΤΡΟΣ  |
|  | ΚΑΦΡΙΤΣΑΣ ΔΗΜΗΤΡΙΟΣ  |   | Οι οποίοι δεν παραβρέθηκαν  |
|  | ΛΙΑΝΟΣ ΓΕΩΡΓΙΟΣ  |   | αν και κλήθηκαν νόμιμα |
|  | ΠΛΙΑΚΟΣΤΑΜΟΣ ΚΩΝ/ΝΟΣ |   |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΖΑΘΑΣ ΓΕΩΡΓΙΟΣ  |  |  |
|  | ΤΖΟΥΒΑΡΑΣ ΝΙΚΟΛΑΟΣ  |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ)  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ  |  |  |
|  | ΔΗΜΟΥ ΙΩΑΝΝΗΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ  |  |  |
|  | ΜΙΧΑΣ ΔΗΜΗΤΡΙΟΣ  |  |  |
|  | ΣΑΓΙΑΝΝΗΣ ΜΙΧΑΗΛ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |
|  |  |  |  |

 Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

 Στην συνεδρίαση ήταν παρόντες οι Πρόεδροι των Δημοτικών Κοινοτήτων Λεβαδέων,κα Τσώκου Γεωργία από το 1ο έως και το 11ο ΘΗΔ, Αγίας Τριάδας κ. Ζαφείρας Νικόλαος από το 1ο έως και το 11ο ΘΗΔ Θουρίου κ. Γκικόπουλος Νικόλαος από το 1ο έως και το 2ο ΘΗΔ, , Χαιρωνείας κ. Χολίδης Ηλίας από το 1ο έως και το 2ο ΘΗΔ, και Αλαλκομενών κ. Λύτρας Παναγιώτης από το 1ο έως και το 2ο ΘΗΔ. Οι υπόλοιποι Πρόεδροι δεν παρέστησαν αν και κλήθηκαν νόμιμα με την αριθμ. πρωτ. 6297/4-4-2024 πρόσκληση της Προέδρου.

Η Πρόεδρος του Δημοτικού Συμβουλίου εισηγούμενη το 3o θέμα της ημερήσιας διάταξης της υπ΄αριθμ. 6297/4-4-2024   Πρόσκλησης έθεσε υπόψη των μελών του Δημοτικού Συμβουλίου , το υπ αριθμ.5403/22-3-2024 έγγραφο του Αυτοτελούς Τμήματος Οικονομικής Ανάπτυξης το οποίο αναφέρει:

Με το άρθρο 4 παρ. 2 του Β.Δ 28.3/15.4.1957 ( ΦΕΚ 60Α) «Περί της αστυνομίας επί των αρδευτικών υδάτων » όπως ισχύει, ορίζονται τα εξής :

*Εάν αποφασισθή η πρόσληψις υδρονομέων ή και εποπτών υδρονομέων , αι τοπικαί επιτροπαί αρδεύσεως ,* ***τα δημοτικά ή κοινοτικά συμβούλια*** *και οι λοιπαί κατά την προηγούμενη παράγραφον διοικήσεις* ***ορίζουσι το χρόνον της ενάρξεως και της λήξεως της αρδευτικής περιόδου , τον αριθμό των θέσεων υδρονομέων ή εποπτών υδρονομέων, το τομέα δι΄όν προορίζεται εκάστη θέσις και τα της αμοιβής εκάστου των οργάνων τούτων .***

Με την υπ’αρ. 526/2017 Α.Δ.Σ. περί έγκρισης κανονισμού άρδευσης Δήμου Λεβαδέων – ΑΔΑ: ΩΨΑΙΩΛΗ-1Α8 (άρθρο 7 παρ.1) προβλέπεται πως η αρδευτική περίοδος λειτουργίας του δημοτικού δικτύου άρδευσης καθορίζεται με απόφαση Δημοτικού Συμβουλίου κάθε έτος ανάλογα με τις επικρατούσες κλιματολογικές συνθήκες, τα διαθέσιμα αποθέματα υδάτων, την επάρκεια αυτών για άρδευση, τις εκάστοτε καλλιεργητικές ανάγκες, το είδος των καλλιεργειών, λαμβάνοντας υπόψη και τους περιορισμούς ή τις απαγορεύσεις που τυχόν τίθενται από σχετικές διατάξεις νόμων ή αποφάσεις αρμοδίων υπερκείμενων οργάνων και υπηρεσιών.

Με την ίδια απόφαση κανονισμού άρδευσης (άρθρο 10) προβλέπονται **επτά (7)** συνολικά θέσεις υδρονομέων , οι οποίες κατανέμονται ως εξής:

**ΠΙΝΑΚΑΣ ΚΑΤΑΝΟΜΗΣ ΥΔΡΟΝΟΜΕΩΝ**

|  |  |  |
| --- | --- | --- |
|  | Θέσεις  | Αρδευόμενες εκτάσεις σε στρέμματα (περίπου) |
| ΚΟΙΝΟΤΗΤΑ ΡΩΜΕΪΚΟΥ | 1 | 3.540 |
| ΚΟΙΝΟΤΗΤΑ ΛΑΦΥΣΤΙΟΥ | 1 | 1.552 |
|  ΚΟΙΝΟΤΗΤΕΣ ΧΑΙΡΩΝΕΙΑΣ (ΠΑΡΟΧΘΙΕΣ ΕΚΤΑΣΕΙΣ 800 ΣΤΡ.), ΑΚΟΝΤΙΟΥ (1.800 ΣΤΡ.) ΚΑΙ ΠΡΟΣΗΛΙΟΥ (2.200 ΣΤΡ.)  | 1 | 4.800 (ΣΥΝΟΛΙΚΑ)  |
| ΚΟΙΝΟΤΗΤΑ ΘΟΥΡΙΟΥ | 1 | 2.800 |
| ΚΟΙΝΟΤΗΤΑ ΑΝΘΟΧΩΡΙΟΥ | 1 | 2.600 |
| ΚΟΙΝΟΤΗΤΕΣ ΠΡΟΦΗΤΗ ΗΛΙΑ (1.300 ΣΤΡ.) ΚΑΙ ΠΑΡΟΡΙΟΥ (250 ΣΤΡ.) | 1 | 2.450 (ΣΥΝΟΛΙΚΑ)  |
| ΚΟΙΝΟΤΗΤΕΣ ΔΑΥΛΕΙΑΣ (100 ΣΤΡ.), ΜΑΥΡΟΝΕΡΙΟΥ (1.200 ΣΤΡ.)ΚΑΙ ΑΓΙΟΥ ΒΛΑΣΙΟΥ (800 ΣΤΡ.) | 1 | 2.100 (ΣΥΝΟΛΙΚΑ) |

Σύμφωνα με το ίδιο άρθρο, ο αριθμός των θέσεων των υδρονομέων κατά Κοινότητα, καλύπτει τις ετήσιες ανάγκες για την διανομή του νερού και την επιτήρηση του δικτύου άρδευσης του Δήμου Λεβαδέων. Το Δημοτικό Συμβούλιο με απόφασή του, δύναται μετά από αξιολόγηση των εκάστοτε κατ' έτος ισχυουσών συνθηκών και αναγκών άρδευσης να μην καλύπτει όλες τις προβλεπόμενες, με τον παρόντα κανονισμό, θέσεις.

 Στον προϋπολογισμό οικ. έτους 2024 του Δήμου Λεβαδέων και στους Κ.Α 25/6041 και 25/6054.001 έχουν εγγραφεί πιστώσεις ποσών 24.280,00 ευρώ και 6.468,00 ευρώ αντίστοιχα , για την αντιμετώπιση δαπάνης τακτικών αποδοχών και εργοδοτικών εισφορών πρόσληψης επτά (7) Υδρονομέων, με ανώτατο χρονικό διάστημα σύμβασης τεσσάρων μηνών.

Θέτουμε υπ’ όψιν τις αποφάσεις - γνωμοδοτήσεις Συμβουλίων ή τις έγγραφες προτάσεις των μονομελών οργάνων Κοινοτήτων του Δήμου Λεβαδέων για την έναρξη και λήξη της αρδευτικής περιόδου 2024 καθώς και τον καθορισμό αριθμού των θέσεων υδρονομέων, ως ακολούθως:

* Η Κοινότητα **Ρωμέικου** με το υπ' αρ. Πρωτ. 5/12-3-2024 έγγραφο, εισηγείται η αρδευτική περίοδος να αρχίσει την **10η Απριλίου και να λήξει 30η Σεπτεμβρίου** καθώς και **μία (1) θέση υδρονομέα, σύμφωνα με την 526/2017 Κανονιστική Απόφαση Δ.Σ. Δήμου Λεβαδέων.**
* Η Κοινότητα **Λαφυστίου** με την υπ' αρ. Απόφ. 2/2024, εισηγείται η αρδευτική περίοδος να αρχίσει την **1η Μαΐου και να λήξει 31 Αυγούστου** με δυνατότητα 15νθήμερης παράτασης, καθώς και για **μία (1) θέση υδρονομέα, σύμφωνα με την ανωτέρω ισχύουσα κανονιστική απόφαση.**
* Η Κοινότητα **Αγ. Βλασίου** με τα υπ' αρ. Πρωτ. 4/12-3-2024 έγγραφο, εισηγείται η αρδευτική περίοδος να αρχίσει την **1η Μαΐου και να λήξει 30η Σεπτεμβρίου** καθώς και για **μία (1) θέση υδρονομέα (η οποία θα είναι κοινή θέση με Κ.Δαύλειας και Κ. Μαυρονερίου) σύμφωνα με την ανωτέρω ισχύουσα κανονιστική απόφαση**.
* Η Κοινότητα **Δαύλειας** με την αρ. 04/2024 Απόφαση Συμβουλίου της, εισηγείται η αρδευτική περίοδος να αρχίσει την **15η Απριλίου και να λήξει 15 Σεπτεμβρίου** **συμφωνώντας με μία (1) θέση υδρονομέα (η οποία θα είναι κοινή με Κ. Αγ.Βλασίου και Κ. Μαυρονερίου), σύμφωνα με την ανωτέρω ισχύουσα κανονιστική απόφαση .**
* Η Κοινότητα **Παρορίου** με το υπ' αρ. Πρωτ. 4761/12-3-2024 έγγραφο, εισηγείται η αρδευτική περίοδος να αρχίσει την **15η Απριλίου και να λήξει 15 Σεπτεμβρίου**, **συμφωνώντας με μία (1) θέση υδρονομέα (η οποία θα είναι κοινή με Κοινότητα Προφήτη Ηλία) σύμφωνα με την ανωτέρω ισχύουσα κανονιστική απόφαση**.**.**
* Η Κοινότητα **Προσηλίου**  με τo αρ. πρωτ. 3/12-3-2024 έγγραφo, εισηγείται η αρδευτική περίοδος να αρχίσει την **10η Απριλίου και να λήξει 30 Σεπτεμβρίου** και **μία (1) θέση υδρονομέα η οποία θα είναι κοινή με την Κοινότητα Ακοντίου, σύμφωνα με την ανωτέρω ισχύουσα κανονιστική απόφαση**.
* Η Κοινότητα **Ακοντίου** με τo αρ. πρωτ. 4/12-3-2024 έγγραφo, εισηγείται η αρδευτική περίοδος να αρχίσει την **10η Απριλίου και να λήξει 30 Σεπτεμβρίου και μία (1) θέση υδρονομέα η οποία θα είναι κοινή με την Κοινότητα Προσηλίου, σύμφωνα με την ανωτέρω ισχύουσα κανονιστική απόφαση**.
* Η Κοινότητα **Θουρίου** με τo αρ. Πρωτ. 5/12-3-2024 έγγραφo, εισηγείται η αρδευτική περίοδος να αρχίσει την **10η Απριλίου και να λήξει 30 Σεπτεμβρίου,** καθώς και **μία (1) θέση υδρονομέα, σύμφωνα με την ανωτέρω ισχύουσα κανονιστική απόφαση**. .
* Η Κοινότητα **Προφήτη Ηλία** με τo αρ. πρωτ.. 9/12-3-2024 έγγραφo , εισηγείται η αρδευτική περίοδος να αρχίσει την **15η Απριλίου και να λήξει 10 Σεπτεμβρίου** καθώς και **μία (1) θέση υδρονομέα η οποία θα είναι κοινή με την Κοινότητα Παρορίου, σύμφωνα με την ανωτέρω ισχύουσα κανονιστική απόφαση**.
* Η Τοπική Κοινότητα **Μαυρονερίου** με το αρ. Πρωτ. 4663/11-3-2024 έγγραφο , εισηγείται η αρδευτική περίοδος να αρχίσει την **15η Απριλίου και να λήξει 30 Σεπτεμβρίου**, **καθώς και για μία (1) θέση υδρονομέα αποκλειστικά για τον τομέα άρδευσης της Κοινότητας (και όχι κοινή θέση με Κ.Δαύλειας και Κ. Αγ.Βλασίου όπως προβλέπεται με την ανωτέρω ισχύουσα κανονιστική απόφαση)**.
* Η Κοινότητα  **Ανθοχωρίου** με τo αρ. πρωτ. 5/12-3-2024 έγγραφo, εισηγείται η αρδευτική περίοδος να αρχίσει την **10η Απριλίου και να λήξει 30 Σεπτεμβρίου και μία (1) θέση υδρονομέα, σύμφωνα με την ανωτέρω ισχύουσα κανονιστική απόφαση**.

Λαμβάνοντας υπόψιν :

1. τις προτάσεις που υποβλήθηκαν από τις Κοινότητες
2. τις διατάξεις του Β.Δ 28.3/15.4.1957 ( ΦΕΚ 60Α) «Περί της αστυνομίας επί των αρδευτικών υδάτων » όπως ισχύει
3. την υπ’αρ. 526/2017 Α.Δ.Σ. περί έγκρισης κανονισμού άρδευσης Δήμου Λεβαδέων – ΑΔΑ: ΩΨΑΙΩΛΗ-1Α8

 **Το Δημοτικό Συμβούλιο καλείται να αποφασίσει για το έτος 2024 :**

 **Α) για το χρόνο έναρξης και λήξης αρδευτικής περιόδου**

**Β) τον αριθμό των θέσεων των υδρονομέων και τον τομέα για τον οποίο προορίζεται κάθε θέση.**

Λαμβάνοντας το λόγο ο κ. δήμαρχος είπε ότι η Δημοτική Αρχή προτείνει ως χρόνο έναρξης της αρδευτικής περιόδου την 1η Μαϊου 2024 και ως χρόνο λήξης την 1η Σεπτεμβρίου 2024.

 Το λόγο έλαβε ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτρόγιαννος ο οποίος τόνισε ότι η χρονιά που διανύουμε είναι ιδιαίτερα δύσκολη για τους αγρότες λόγω της έλλειψης νερού εξαιτίας της φετινής ανομβρίας . Πρότεινε οι θέσεις των υδρονομέων να είναι μόνιμες και να αξιοποιούνται για το υπόλοιπο διάστημα σε άλλες υπηρεσίες του Δήμου. Προέτρεψε τη Δημοτική αρχή να προβεί στον έλεγχο των έργων υποδομής που θα μπορούσαν να διευκολύνουν τους αγρότες της περιοχής μας και κάλεσε τη δημοτική αρχή να σταθεί στο πλευρό των αγροτών όσον αφορά την ετοιμότητα λειτουργίας των αρδευτικών γεωτρήσεων αλλά και άμεσης αποκατάστασης των όποιων βλαβών παρουσιασθούν στα αρδευτικά δίκτυα. Τέλος δήλωσε ότι θα ψηφίσει **λευκό** .

 Απαντώντας ο κ. δήμαρχος συμφώνησε ότι θα είναι ιδιαίτερα δύσκολη χρονιά για τους αγρότες αλλά με την ορθή χρήση του νερού καθώς και με τα έργα που έχουν δρομολογηθεί ελπίζουμε ότι θα τα καταφέρουμε τονίζοντας χαρακτηριστικά μακάρι να υπάρχει νερό και δεν πρόκειται να μείνει κανένα χωράφι απότιστο . Τέλος ανέλυσε τα έργα που ήδη δρομολογούνται προς την κατεύθυνση τόσο της ορθής χρήσης νερού όσο και στην αναβάθμιση των υποδομών που αφορούν την υπηρεσία άρδευσης.

 Ακολούθως η Πρόεδρος του Δημοτικού Συμβουλίου κάλεσε τα μέλη να ψηφίσουν σχετικά:

* Υπέρ ψήφισαν οι δημοτικοί σύμβουλοι κ.κ 1 ) Αγνιάδης Παναγιώτης 2) Ιωαννίδης Βασίλειος,3) Καλλιαντάσης Χρήστος,4) Καφρίτσας Δημήτριος,5) Λιανός Γεώργιος,6) Πλιακοστάμος Κων/νος, 7) Πολυτάρχου Λουκάς, 8)Τζάθας Γεώργιος ,9) Τζουβάρας Νικόλαος,. 10) Τόλιας Δημήτριος, 11) Τουμαράς Βασίλειος 12)Χέβα Αθανασία , 13 ) Γκώνιας Κων/νος 14) Κατής Χαράλαμπος 15)Ταγκαλέγκας Ιωάννης, 16) Καλογρηάς Αθανάσιος , 17) Μίχας Δημήτριος ,17) Δήμου Ιωάννης 18)Σαγιάννης Μιχαήλ 19) Καλογρηάς Αθανάσιος
* ΛΕΥΚΟ ψήφισε ο δημοτικός σύμβουλος κ. Κοτρόγιαννος Γεώργιος

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις των υπ΄αριθμ 375/2022 (ΑΔΑ: Ψ42Π46ΜΤΛ6-4ΙΓ) και 98/2024 (9ΝΚ846ΜΤΛ6-Π6Λ) εγκυκλίων του ΥΠ.ΕΣ. με τίτλο «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* το με αριθμ. Πρωτ 5403/22-3-2024 έγγραφο του αυτοτελούς Τμήματος Τοπικής –Οικονομικής Ανάπτυξης του Δήμου που είχε διανεμηθεί
* τις διατάξεις των άρθρων 3 & 4 του Β.Δ. 28.3 /15-04-1957,
* τις διατάξεις του άρθρου 58 § 5 του Ν.3966/2011
* τις σχετικές αποφάσεις με τις προτάσεις που υποβλήθηκαν από τις Κοινότητες
* τον ισχύοντα κανονισμό άρδευσης που ψηφίσθηκε με την 526/2017 απόφασή του

(ΑΔΑ: ΩΨΑΙΩΛΗ-1Α8)

* + Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Α) Η διανομή των αρδευτικών υδάτων και η φύλαξη των αρδευτικών έργων, για την άρδευση του έτους 2024, να γίνει με υδρονομικά όργανα του Δήμου.

Β) Καθορίζει τον χρόνο της αρδευτικής περιόδου 2024 με χρόνο έναρξης την 1η Μαϊου 2024 και χρόνο λήξης την 1η Σεπτεμβρίου 2024

Γ) Καθορίζει τον αριθμό των θέσεων των υδρονομέων για την αρδευτική περίοδο 2024 σε ΕΠΤΑ (7) οι οποίοι θα απασχοληθούν στους τομείς που αναφέρονται στο άρθρο 10 του κανονισμού άρδευσης του Δήμου ήτοι:

|  |  |
| --- | --- |
| **ΤΟΜΕΑΣ ΠΟΥ ΠΡΟΟΡΙΖΕΤΑΙ Η ΘΕΣΗ** | **ΑΡΙΘΜΟΣ ΥΔΡΟΝΟΜΕΩΝ**  |
| ΤΟΠΙΚΗ ΚΟΙΝΟΤΗΤΑ ΡΩΜΕΪΚΟΥ (3.540 ΣΤΡ) |  1 |
| ΤΟΠΙΚΗ ΚΟΙΝΟΤΗΤΑ ΛΑΦΥΣΤΙΟΥ (1.552 ΣΤΡ) |  1 |
| ΤΟΠΙΚΕΣ ΚΟΙΝΟΤΗΤΕΣ ΧΑΙΡΩΝΕΙΑΣ (ΠΑΡΟΧΘΙΕΣ ΕΚΤΑΣΕΙΣ 800 ΣΤΡ.), ΑΚΟΝΤΙΟΥ (1.800 ΣΤΡ.) ΚΑΙ ΠΡΟΣΗΛΙΟΥ (2.200 ΣΤΡ.) . (Συνολικά 4.800 ΣΤΡ.) |  1 |
| ΤΟΠΙΚΗ ΚΟΙΝΟΤΗΤΑ ΘΟΥΡΙΟΥ (2.800 ΣΤΡ.) |  1 |
| ΤΟΠΙΚΗ ΚΟΙΝΟΤΗΤΑ ΑΝΘΟΧΩΡΙΟΥ ( 2.600 ΣΤΡ.) |  1 |
| ΤΟΠΙΚΕΣ ΚΟΙΝΟΤΗΤΕΣ ΠΡΟΦΗΤΗ ΗΛΙΑ (1.300 ΣΤΡ.) ΚΑΙ ΠΑΡΟΡΙΟΥ (250 ΣΤΡ.) .(Συνολικά 2.450 ΣΤΡ) |  1 |
| ΤΟΠΙΚΕΣ ΚΟΙΝΟΤΗΤΕΣ ΔΑΥΛΕΙΑΣ (100 ΣΤΡ.), ΜΑΥΡΟΝΕΡΙΟΥ (1.200 ΣΤΡ.)ΚΑΙ ΑΓΙΟΥ ΒΛΑΣΙΟΥ (800 ΣΤΡ.). (Συνολικά 2.100 ΣΤΡ.) |  1 |
| **ΣΥΝΟΛΟ ΥΔΡΟΝΟΜΕΩΝ** |  **7 ΑΤΟΜΑ** |

* ΛΕΥΚΟ ψήφισε ο δημοτικός σύμβουλος κ. Κοτρόγιαννος Γεώργιος

**Η απόφαση πήρε τον αριθμό 88**

**Η Πρόεδρος του Δ.Σ.**

 **ΧΕΒΑ ΑΘΑΝΑΣΙΑ ( ΝΑΝΣΥ)**

 **ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ)  |   |  ΠΙΣΤΟ ΑΠΟΣΠΑΣΜΑ  |
|  | ΓΚΩΝΙΑΣ ΚΩΝ/ΝΟΣ |  |  Λιβαδειά αυθημερόν |
|  | ΙΩΑΝΝΙΔΗΣ ΒΑΣΙΛΕΙΟΣ  |  |  Ο Δήμαρχος Λεβαδέων |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  |  |
|  | ΚΑΤΗΣ ΧΑΡΑΛΑΜΠΟΣ |  |  |
|  | ΚΑΦΡΙΤΣΑΣ ΔΗΜΗΤΡΙΟΣ  |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΛΙΑΝΟΣ ΓΕΩΡΓΙΟΣ  |  |   |
|  | ΠΛΙΑΚΟΣΤΑΜΟΣ ΚΩΝ/ΝΟΣ |  |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΖΑΘΑΣ ΓΕΩΡΓΙΟΣ |  |  |
|  | ΤΖΟΥΒΑΡΑΣ ΝΙΚΟΛΑΟΣ |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  |  ΔΗΜΟΥ ΙΩΑΝΝΗΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ |  |  |
|  |  ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |